ΓΡΑΠΤΗ ΕΡΩΤΗΣΗ P-2801/00

υποβολή: Jeffrey Titford (EDD) προς την Επιτροπή

(4 Σεπτεμβρίου 2000)

Θέμα: Απαγόρευση των επονομαζόμενων μαχητικών σκύλων

Θα ήθελα να ζητήσω από την Επιτροπή να με ενημερώσει σχετικά με την ακόλουθη δήλωση η οποία δημοσιεύτηκε πρόσφατα στην ιστοσελίδα της γερμανικής κυβέρνησης:

mldr με την απαγόρευση 32 ειδών μαχητικών σκύλων επιδιώκεται ο περιορισμός της επιθετικής συμπεριφοράς τους. Επιπλέον, ο Υπουργός Εσωτερικών της Γερμανίας Schily ανέλαβε την πρωτοβουλία να ζητήσει γενική απαγόρευση των μαχητικών σκύλων σε επίπεδο Ευρωπαϊκής Ένωσης. Ζήτησε δε από τη γαλλική προεδρία να εξετάσει το ζήτημα Απαγόρευση της εισαγωγής και της εκτροφής μαχητικών σκύλων στην Ευρωπαϊκή Ένωση, στο πλαίσιο της επόμενης συνεδρίασης των Υπουργών Δικαιοσύνης των κρατών μελών της Ευρωπαϊκής Ένωσης.

Θα ήθελα να μου παράσχετε τις εξής πληροφορίες:

1. Θα εξεταστεί το ζήτημα των κατασταλτικών μέτρων εναντίον 32 ειδών μαχητικών σκύλων στο πλαίσιο της επόμενης συνεδρίασης των Υπουργών Δικαιοσύνης;

2. Εάν ναι, πότε θαποβληθούν προτάσεις στο Ευρωπαϊκό Κοινοβούλιο;

3. Ποιο τμήμα της Ευρωπαϊκής Επιτροπής θα επιληφθεί του εν λόγω ζητήματος και σε ποιον μπορούν να απευθύνονται σχετικά με αυτό οι χιλιάδες κάτοχοι σκύλων στο Ηνωμένο Βασίλειο;

4. Με ποιο τρόπο εντάσσεται το εν λόγω ζήτημα στη σφαίρα αρμοδιοτήτων της Ευρωπαϊκής Ένωσης και ποια είναι η συμβολή του στην ενιαία αγορά; Δε θα έπρεπε κάθε κράτος μέλος να καθορίζει τη δική του πολιτική για ζητήματα αυτού του είδους;

Απάντηση του κ. Byrne εξ ονόματος της Επιτροπής

(6 Οκτωβρίου 2000)

1. Το θέμα των μαχητικών σκύλων περιλαμβανόταν στην ημερήσια διάταξη της συνεδρίασης του Συμβουλίου Δικαιοσύνη και Εσωτερικές Υποθέσεις της 28 Σεπτεμβρίου, κάτω από το σημείο Άλλα θέματα.

2. Το αποτέλεσμα των συζητήσεων σχετικά με αυτό το ζήτημα στην προσεχή συνεδρίαση του Συμβουλίου θα κοινοποιηθεί στο Κοινοβούλιο στο πλαίσιο της συνήθους συνέχειας που δίνεται στις συνεδριάσεις του Συμβουλίου.

3. Στο σημερινό στάδιο και απουσία κοινοτικής εναρμόνισης όσον αφορά τις προϋποθέσεις κατοχής των μαχητικών σκύλων, η Επιτροπή πιστεύει ότι είναι αρμοδιότητα των κρατών μελών να λάβουν τα κατάλληλα μέτρα προκειμένου να προστατεύσουν τη ζωή των προσώπων, βάσει της αρχής της επικουρικότητας και τηρώντας τους κανόνες της συνθήκης και ειδικότερα τα άρθρα 28 και 30 (πρώην άρθρα 30 και 36) αυτής.

Πράγματι, σύμφωνα με το άρθρο 28 της συνθήκης για την ΕΚ, τα κράτη μέλη δεν μπορούν να λάβουν εθνικά μέτρα που να παρεμποδίζουν την κυκλοφορία των εν λόγω σκύλων. Ωστόσο το άρθρο 30 της εν λόγω συνθήκης επιτρέπει τη λήψη τέτοιων μέτρων εφόσον αυτά δικαιολογούνται λόγω δημόσιας ηθικής, προστασίας τηςγείας και της ζωής των προσώπων και των ζώων. Παρ’ όλα αυτά, τα μέτρα αυτά δεν πρέπει να αποτελούν ούτε μέσο αυθαίρετων διακρίσεων ούτε καλυμμένο περιορισμό του εμπορίου μεταξύ των κρατών μελών.

Αυτές οι γενικές αρχές που εφαρμόζονται ανά περίπτωση, περιορίζουν τα περιθώρια δράσης των κρατών μελών κατά τρόπο ώστε αυτά να μην μπορούν να εφαρμόσουν ξεχωριστά μέτρα στην περίπτωση των ζώων που εκτρέφονται στην επικράτειά τους από εκείνα που εφαρμόζουν στην περίπτωση των ζώων που προέρχονται από άλλα κράτη μέλη.

Ωστόσο, εάν τηρούνται αυτές οι αρχές, κάθε κράτος μέλος μπορεί να καθορίσει σε εθνικό επίπεδο τις διατάξεις που αφορούν την προστασία της ζωής των προσώπων. Όμως αυτές οι διατάξεις δεν μπορούν ναπερβαίνουν τα απολύτως απαραίτητα όρια που απαιτούνται για να αποφευχθεί ο κίνδυνος που αντιπροσωπεύουν οι εν λόγω σκύλοι.

4. Εξάλλου, η Επιτροπή ενημερώνει τον κ. βουλευτή ότι οι γερμανικές αρχές μόλις γνωστοποίησαν στην Επιτροπή, στο πλαίσιο της διαδικασίας πληροφόρησης που καθιέρωσε η οδηγία 98/34/ΕΚ του Κοινοβουλίου και του Συμβουλίου της 22 Απριλίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(1), ένα σχέδιο νόμου σχετικά με την προστασία από τους επικίνδυνους σκύλους. Καθώς το εν λόγω σχέδιο βρίσκεται ακόμαπό εξέταση, η Επιτροπή δεν μπορεί σε αυτό το στάδιο να εκφέρει γνώμη όσον αφορά τη συμβατότητά του με το κοινοτικό δίκαιο.

(1) ΕΕ L 204 της 21.7.1998.